
«Қазақстан Республикасы Ұлттық Банкі Басқармасының кейбір қаулыларына өзгерістер мен толықтырулар енгізу туралы» Қазақстан Республикасы Ұлттық Банкі Басқармасының қаулысының жобасына ақпараттық кесте

	1.
	НҚА жобасының атауы 
(НҚА түрін көрсете отырып)
	«Қазақстан Республикасы Ұлттық Банкі Басқармасының кейбір қаулыларына өзгерістер мен толықтырулар енгізу туралы» Қазақстан Республикасының Ұлттық Банкі Басқармасының қаулысының жобасы.

	2.
	Әзірлеуші мемлекеттік орган
	Қазақстан Республикасының Ұлттық Банкі.

	3.
	НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))
	Жоба «Қазақстан Республикасының кейбір заңнамалық актілеріне атқарушылық іс жүргізуді жетілдіру мәселелері бойынша өзгерістер мен толықтырулар енгізу туралы» 2026 жылғы 24 маусымдағы № 325-VIII ҚРЗ және «Қазақстан Республикасының кейбір заңнамалық актілеріне қаржы нарығын жетілдіру және цифрландыру, банкроттық, сондай-ақ мемлекеттік органдарды бағалау мәселелері бойынша өзгерістер мен толықтырулар енгізу туралы» 2026 жылғы «___» ______ Қазақстан Республикасының Заңдарына (бұдан әрі – Заңдар) сәйкес келтіру мақсатында әзірленді.

	4.
	НҚА жобасының қысқаша мазмұны, негізгі ережелердің сипаттамасы
	Қаулы жобасы: 
- «Оңалту және банкроттық туралы» Қазақстан Республикасының Заңына сәйкес өкілеттігін жүзеге асыратын әкімшіге ашу үшін құжаттар тізбесін, борышкердің мүлкін сатудан түскен ақшаны есепке жатқызу үшін ағымдағы шотты айқындау;
- алименттерді үшінші тұлғалардың өндіріп алудан қорғау тәртібін нақтылау мақсатында нормативтік құқықтық актілерге қабылданған Заңдармен байланыстыру өзгерістер мен толықтырулар енгізуді көздейді.
Ақша аудару туралы өтініште Қазақстан Республикасының қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл туралы заңнамасының талаптарына сәйкес клиенттерді тиісінше тексеру жөніндегі рәсімдер шеңберінде шот ашпай аударымдар жүргізу кезінде басқа елдерден келген алушылар үшін жеке басын куәландыратын құжаттың деректемелерін көрсету көзделеді.
Жоба Қазақстан Республикасының заңнамасына сәйкес өзге де байланыстыру және редакциялық нормаларды қамтиды.

	5.
	Күтілетін нәтижелердің нақты мақсаттары мен мерзімдері
	Жобаны іске асыру банкроттық рәсіміне қатысушылардың «Оңалту және банкроттық туралы» Қазақстан Республикасының Заңына (99-баптың 1-тармағы) сәйкес кредиторлармен есеп айырысулар жүргізуді әкімшілендіруіне; банк рәсімдерін кірістерді жылыстатуға және терроризмді қаржыландыруға қарсы күреске бағытталған халықаралық ережелерге сәйкес келтіруге ықпал ететін болады.
Алименттерді үшінші тұлғалардың өндіріп алудан қорғау тәртібін нақтылау кәмелетке толмаған балаларды және еңбекке жарамсыз адамдарды асырауға алимент алушы азаматтардың жағдайын жақсартуға бағытталған, өйткені қарыздар бойынша берешекті өтеуден басқа сот орындаушыларының инкассалық өкімдері бойынша өндіріп алу алынып тасталады.
Аталған шаралардың нәтижелері осы жоба қолданысқа енгізілген сәттен бастап күтіледі.

	6.
	НҚА жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдарлар
	Жобаны қабылдау теріс әлеуметтік-экономикалық және (немесе) құқықтық салдарға және (немесе) өзге де салдарға әкеп соқпайды.



